钦定古今图书集成/明伦汇编/闺媛典/第100卷 > 皇清六 > 罗氏女
## 钦定古今图书集成/明伦汇编/闺媛典/第100卷 > 皇清六 > 罗氏女

按《歙县志》：罗氏女，名玉满，呈坎罗天吉女，许字溪南吴兆纲。次女玉秀，先嫁郡胥朱瑞迨玉满及笄，值饶寇至，迯匿山中，瑞亦携妻至，见玉满美，欲兼有之。会吴氏亲迎，瑞造谤诬之，吴由是不娶。女闻，恨甚欲死，绝粒三日。母防甚严，父获瑞，欲雪之，讼庭，瑞夜遁，女恨不得白，绐母曰：“女思食粥。” 母喜，自往炊糜。玉满盥栉戴吴所聘簪，投缳邃阁。母持粥往，女已死，比鸣有司，瑞服法拟斩，后援恩幸，脱诸当事咸表其庐，判瑞出资

令迎柩归吴氏，置祭田入祠，葬于溪南之乌瑶，勒碑封树，以昭贞烈。